id en id id en en en en en ar en id nl id it az id id id id id id id ms ms id id ms ms id id id nds tr en id en en tl tl en tr id en de ms id id id id ms id de id tr pl en sl en en en en en en id de en en en ar ast en ms
Bahasa sukuan mungkin pupus jika tidak didokumentasi - abdnaddin
Ingin Berkisah Dengan Cara Sendiri
Home Unlabelled Bahasa sukuan mungkin pupus jika tidak didokumentasi
✔ abd naddin Diterbitkan 11:22 PTG
Bahasa-bahasa sukuan di negeri ini menghadapi kemungkinan akan pupus dalam tempoh dua atau tiga generasi akan datang sekiranya tidak ada usaha dilakukan untuk memelihara dan memulihara bahasa ibunda itu.
Pengarah Dewan Bahasa dan Pustaka (DBP) Cawangan Sabah, Zubaidi Abas berkata beberapa bahasa yang mempunyai jumlah penutur yang kurang daripada 100,000 orang mungkin pupus jika usaha-usaha seperti mengkaji, mengumpul,dan mendokementasikan dalam bentuk buku daftar kata, glosari, buku atau kamus tidak dilakukan mulai sekarang.
Katanya, DBP Sabah telah membuat kajian di beberapa daerah di negeri ini dan mendapati generasi muda berumur 30 tahun ke bawah tidak dapat menguasai bahasa sukuan masing-masing.
"Keadaan ini adalah sangat malang kerana dua atau tiga generasi akan datang, bahasa sukuan akan pupus kerana tidak lagi mempunyai penuturnya," katanya.
Untuk rekod, terdapat 35 etnik di negeri ini dan ratusan lagi sub etnik di negeri Sabah berdasarkan kajian terbaru yang dibuat oleh Lembaga Kebudayaan Sabah (LKS).
Zubaidi berkata demikian ketika ditemui selepas menghadiri Majlis Perjumpaan Pemimpin Tertinggi Persatuan Bangsa Sungai Sabah (SABAH) yang turut dihadiri Presiden Sabah, Datuk Haji Zakaria Ederis yang juga ADUN Gum Gum, Timbalan Presiden Saddi Haji Abdul Rahman, yang juga ADUN Sukau, Naib Presiden, Johari Haji Janan, dua mantan Presiden, Datuk Haji Wahid Norbinsa, dan Haji Ahmad Abdul dan Ahli-Ahli Majlis Tertinggi SABAS, di ibu negeri
Dalam majlis itu, Pengarah Dewan Bahasa dan Pustaka (DBP) Cawangan Sabah, Zubaidi Abas menyerahkan empat buku daftar kata Bahasa Sukuan Sabah iaitu Daftar Kata Bahasa Sungai Makiang, Daftar Kata Bahasa Sungai Paitan, Daftar Kata Bahasa Ida'an/Segama, dan Daftar Kata Bahasa Sungai Liwagu.
Beliau juga berkata, DBP Sabah juga kini sedang membuat penyelidikan dalam pelbagai aspek budaya tempatan seperti adat istiadat, perkahwinan, pantang larang, perubatan dan sebagainya selain penyelidikan dalam bidang bahasa.
Tambahnya, pihaknya juga telah mengumpur kira-kira 5,000 kosa kata bahasa Sungai yang boleh dijadikan asas kepada penerbitan Kamus bahasa Sungai.
Sementara itu, Presiden Persatuan Bangsa Sungai Sabah (SABAS), Datuk Haji Zakaria Ederis berkata Sabas amat menghargai usaha yang dilakukan oleh Dewan Bahasa dan Pustaka (DBP) Cawangan Sabah untuk menyelidik dan menerbitkan buku dafatar kata bahasa Sungai.
Katanya, terdapat 30 sub etnik Sungai yang mempunyia kepelbagaian dialek dan bahasa yang menjadi khazanah berharga dan perlu didokumentasikan.
Beliau berkata, Sabas akan berusaha mengumpul dana untuk menerbitkan Kamus dalam bahasa Sungai yang akan memuatkan semua 30 sub etnik dalam bahasa Sungai yang terbahagi kepada tiga kumpulan besar iaitu paitanik, idahanik dan dusunik.
Dalam majlis perjumpaan itu juga, kedua-dua pihak telah berbincang mengenai langkah-langkah yang perlu diambil untuk memulihara dan memelihara bahasa sukuan supaya tidak pupus di telan arus globalisasi.
Saya turut hadir dalam perjumpaan itu atas kapasiti sebagai Pengerusi JK Penyelidik Bahasa Sukuan Iranun, yang ditunjangi oleh DBP Sabah.
DAFTAR KATA BAHASA SUNGAI....Zubaidi (tujuh dari kanan)menyerahkan empat buku daftar kata bahasa Sungai kepada Zakaria (tujuh dari kiri) dalam majlis perjumpaan itu.
Artikel Berkaitan Penulis Email
Berlangganan artikel terbaru dari blog ini langsung via email
Langgan: Catat Ulasan (Atom)
Abd. Naddin Hj Shaiddin bertugas sebagai wartawan di Utusan Borneo sejak 1994-2021. Kini menulis di portal Sabah360online.com.Selain itu, beliau juga menulis untuk Pulse Asia Times.
View my complete profile
Apa yang kita harapkan daripada Datuk Seri Ismail Sabri?
Terima kasih Telum Media kerana menyenaraikan blog abdnaddin.com dalam PR media Asia
“Di sini, bunga keladi di jual dengan harga gila-gila,”, kata prof nik rakib
Mengenai Malim Dan Kapal Yang Tidak Dapat Berlabuh
ROTHMAN A BUNTAR , GIGIH PERKENAL BATIK SABAH
Sebiji telur di depan rumah
Kenali Saya Abd Naddin Haji Shaiddin